SGP บวก 3% รับอานิสงส์ราคาขายปลีกก๊าซ LPG เดือนก.ย.พุ่ง
SGP บวก 3% รับอานิสงส์ราคาขายปลีกก๊าซ LPG เดือนก.ย.เพิ่ม 0.67 บาท/กก. ล่าสุด ณ เวลา 10.44 น. ราคาอยู่ที่ 17.20 บาท บวก 0.50 บาท หรือ 2.99% สูงสุดที่ 17.50 บาท ต่ำสุดที่ 16.70 บาท มูลค่าซื้อขายที่ 233.73 ล้านบาท 
6 ก.ย. 2560

ผู้สื่อข่าวรายงานว่า ราคาหุ้นบริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ณ เวลา 10.44 น. ราคาอยู่ที่ 17.20 บาท บวก 0.50 บาท หรือ 2.99% สูงสุดที่ 17.50 บาท ต่ำสุดที่ 16.70 บาท มูลค่าซื้อขายที่ 233.73 ล้านบาท

ด้าน บล.เคทีบี (ประเทศไทย)ระบุในบทวิเคราะห์ฯว่า SGP ได้รับแรงบวกจากการปรับราคาขายก๊าซปิโตรเลียมเหลว (LPG) ขึ้น 0.67 บาท/กิโลกรัม (กก.)ในเดือนก.ย.นี้ ขณะที่รัฐบาลได้เปิดนำเข้าเสรี และลอยตัวราคา LPG ตั้งแต่เดือนส.ค.60 ช่วยหนุนให้ปริมาณธุรกรรมเพิ่มขึ้น ขณะยอดใช้ LPG ของไทยงวด 6 เดือนแรกของปีนี้ เพิ่ม 2.3%
นอกจากนี้ SGP มีแผนการขยายการลงทุนไปยังต่างประเทศ เช่น เมียนมา, ฟิลิปปินส์, อินโดนีเซีย, และบังคลาเทศ และมีการร่วมลงทุนสำหรับโรงไฟฟ้าขนาด 230 เมกะวัตต์ (MW) จะสามารถเปิดดำเนินการได้ในช่วงเวลาอันสั้นนี้
ขณะที่บล.กรุงศรี ระบุว่า ราคา LPG เดือน ก.ย.ปรับตัวขึ้นสู่ระดับ 490 เหรียญสหรัฐ/ตัน ทำสิถิติสูงสุดในรอบ 6 เดือน โดยราคา LPG ที่กลับมาฟื้นตัวหลังจากที่ปรับตัวลงในไตรมาส 2/60 จะส่งผลบวกโดยตรงต่อผู้ประกอบการเนื่องจากจะได้ส่วนต่างราคา (มาร์จิ้น) ที่เพิ่มขึ้นเพราะได้บันทึกต้นทุนที่ระดับราคาต่ำไปแล้วในไตรมาส 2/60 ทำให้แนวโน้มผลประกอบการของกลุ่มธุรกิจ LPG มีลุ้นพลิกเป็นกำไรในไตรมาส 3/60